Karl Nesfossen

Adolf Karl Nesfossen også kalt Gamlingen (født 15. desember 1917 i Bergen, død 16. oktober 1992) var en norsk soldat under andre verdenskrig. Han er kjent for sin innsats som radioagent i det okkuperte Norge.

 Krigstjeneste 
Nesfossen mobiliserte til tjeneste på Voss i 1940 og ble såret under tjeneste som mitraljøseskytter i Valdres.Lindåskalender 2013 - Mai 2013.

Våren 1943 flyktet Nesfossen fra Bergen til Sverige etter å ha kommet i Gestapos søkelys etter sabotasje av fiskelaster som skulle til Tyskland. Han returnerte til Bergen i juni 1943 for å bygge opp XU-organisasjonen B.A.R. (Bergen Anlegg Reportasje).Ragnar Ulstein: Etterretningstjenesten i Norge 1940-1945: Bind 2 - Harde år, Oslo: Orion 2008, s. 234. Etter tre måneder i Bergen returnerte Nesfossen til Sverige og ble sendt til Storbritannia, der han ble telegrafistutdannet.

Nesfossen returnerte til Norge 8. april 1944 for å opprette SIS-stasjonen «Risor» i lag med Eivind Viken.Bjørn Rørholt og Bjarne W. Thorsen: Usynlige soldater, Oslo: H. Aschehoug & Co (W. Nygaard) 1990, s. 354. De to opererte stasjonen fram til 30. oktober 1944 da Nesfossen returnerte til Storbritannia for å forberede en ny stasjon. Han returnert i lag med Nils A. Due for å opprette stasjonen «Pommac».Ragnar Ulstein: Etterretningstjenesten i Norge 1940-1945: Bind 3 - Nettet strammes, Oslo: Orion 2008, s. 318-319.

I januar 1945 returnert Nesfossen til Storbritannia i lag med organisasjonen B.A.R. som ble evakuert via Nesfossen sitt nettverk på Lindåshalvøyen.Ragnar Ulstein: Etterretningstjenesten i Norge 1940-1945: Bind 3 - Nettet strammes, Oslo: Orion 2008, s. 319.Henrik O. Mongstad: Krigsminne, Stord: Historia Scripta 2016, s. 61-71. Nesfossen returnerte til distriktet kort tid etter og opprettet da stasjonen «Sissel», igjen i lag med Nils Due. Stasjonen var operativ til freden.

 Utmerkelser 
For tjenesten som etterretningsagent under krigen ble Nesfossen tildelt St. Olavsmedaljen med ekegren  og Deltagermedaljen med rosett, samt de britiske dekorasjonene King's Medal for Courage in the Cause of Freedom, 1939–1945 Star og Defence Medal.

 Bibliografi 


 Litteratur 


 Referanser 

Kategori:Secret Intelligence Service (SIS) agenter i Norge
Kategori:St. Olavsmedaljen med ekegren
Kategori:Deltagermedaljen
Kategori:King's Medal for Courage in the Cause of Freedom
Kategori:1939–1945 Star